เรามี พสพ กับแฟนค่ะไม่ได้ใช้ถุงยางหลั่งนอก เราเลยกินยาคุมฉุกเฉินแบบ2เม็ดไปวันที่ 20 1เม็ด แล้วก็วันที่21 อีก1เม็ด กินหลังไข่ตก ไข่ตกวันที่12 ปกติประจำเดือนจะมาวันที่27ธ.ค ซึ่งตอนไปซื้อเภสัชก็บอกว่า ปจด อาจจะเลื่อนไปเดือนหน้าเลยไม่ต้องตกใจ แล้วหลังจากนั้นวันที่22เรารู้สึกปวดท้องหน่วงๆ คัดเต้านม เราเคยมาถามในเว็บนี้ คุณบอกว่า อาการปวดท้อง คัดนม อาจมาจากผลของยา จะหายไปใน1วัน หรือถ้าไม่หายอาจเพราะ ปจด จะมา แต่ที่ไปอ่านมาจากหลายๆที่เขาบอกว่า กินยาคุมฉุกเฉินอาจมีเลือดออกหลังจากกินไปแล้ว7วัน แล้ววันนี้วันที่ 26 เราปวดท้องน้อยเหมือน ปจด จะมาไปเข้าห้องน้ำมีเลือดออกสีคล้ำไม่ถึงกับแดงเข้มมาก มีเป็นลิ่มด้วย แล้วเราก็ปวดท้องด้วย เราใส่ผ้าอนามัยไว้ แต่ก็ยังไม่แน่ใจว่สใช่ ปจด มั้ยคะ หรือว่าเลือดจากการกินยาเพราะมันมาก่อนรอบเดือนปกติ1วัน กลัวจะเป็นเลือดอย่างอื่น แล้วเราสามารถกินยาคุมกำเนิดอีกได้มั้ยคะ กรณีไม่อยากตั้งครรภ์
สวัสดีค่ะ การรับประทานยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะเลือดออกจากช่องคลอดประมาณ 1-2 สัปดาห์หลังใช้ยาเป็นผลข้างเคียงยาปกติไม่จำเป็นต้องกินยาคุมกำเนิดใดๆตามเข้าไปอีกแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก